હાઇટેક જમાના સાથે ચૂંટણીઓ પણ હાઇટેક બની છે તેથી સભાઓમાં એકબીજા પર આરોપ લગાવતા રાજકારણીઓ અને તેમના સમર્થકો હવે સોશ્યિલ મીડિયાનો સહારો લઈ રહ્યા છે. ત્યારે હાલમાં યુથ કોંગ્રેસના મેગેઝિનના યુવા દેશના ટ્વિટર એકાઉન્ટ પરથી પોસ્ટ થયેલી એક તસવીર પર વિવાદ સર્જાયો છે. આ ટ્વિટમાં પીએમ મોદી પર ટિપ્પણી કરવામાં આવી છે. ત્યારે આવા જ એક મીમ બાબતે સુરત બીજેપીના કાર્યકરોનો રોષ ફાટ્યો હતો અને તેઓ વિરોધ કરવા માટે ચાની કીટલીઓ લઇને કોંગ્રેસ કાર્યાલય પર પહોંચી ગયા હતા.